**Atbildes uz uzdotajiem jautājumiem par**

**Modernizācijas fonda finansēto projektu atklāta konkursa**

**“Energoefektivitātes paaugstināšana transporta sektorā – atbalsts elektromobiļu un to uzlādes infrastruktūras ieviešanai” nolikums**

*Lietotie saīsinājumi:*

|  |  |
| --- | --- |
| **CO2** | Oglekļa dioksīds |
| **Fonds** | Valsts sabiedrība ar ierobežotu atbildību “Vides investīciju fonds” |
| **KEM** | Klimata un enerģētikas ministrija |
| **Konkurss** | Energoefektivitātes paaugstināšana transporta sektorā – atbalsts elektromobiļu un to uzlādes infrastruktūras ieviešanai |
| **MF** | Modernizācijas fonds (turpmāk tekstā arī – finanšu instruments) |
| **MK** | Ministru kabinets |
| **MK noteikumi Nr. 701** | Ministru kabineta 2024. gada 5. novembra noteikumi Nr. 701 “Modernizācijas fonda finansēto projektu atklāta konkursa “Energoefektivitātes paaugstināšana transporta sektorā – atbalsts elektromobiļu un to uzlādes infrastruktūras ieviešanai” nolikums” (<https://likumi.lv/ta/id/356200>) |
| **N/A** | Nav attiecināms |
| **Regula Nr. 2023/2831** | Komisijas 2023. gada 13. decembra Regula (ES) Nr. 2023/2831 (<https://eur-lex.europa.eu/eli/reg/2023/2831/oj/?locale=LV>) |
| **Regula Nr. 651/2014** | Komisijas 2014. gada 17. jūnija regula (ES) Nr. 651/2014 (<https://eur-lex.europa.eu/legal-content/LV/TXT/?uri=CELEX%3A02014R0651-20230701>) |

| **Nr.p.k.** | **Jautājums** | **Atbilde** |
| --- | --- | --- |
| 1. | Vai konkursā var pieteikties, ja elektro auto tiek iegādāts kā pilna servisa auto noma uz 36 mēnešiem? | MK noteikumu Nr. 701 21.3. apakšpunkts noteikts, ka **nomas darījuma izmaksas nav attiecināmas izmaksas**. Papildus norādām, ka MK noteikumos Nr. 701 32. punktā ir noteikta prasība par iegādātā elektromobiļa pastāvīgu reģistrāciju Latvijas Republikas teritorijā finansējuma saņēmēja īpašumā vai turējumā, ja līzinga periodā īpašnieks ir līzinga pakalpojuma sniedzējs, **vismaz četrus gadus pēc projekta īstenošanas termiņa beigām**.  |
| 2. | Vai mums, kā komersantam, uz projekta iesniegšanas brīdi ir jābūt jau noslēgtam iepirkumam? Vai iepirkumu var uzsākt tikai pēc projekta finansējuma apstiprināšanas? | Iepirkumam **nav jābūt noslēgušam** vai izsludinātam uz projekta iesniegšanas brīdi. Papildus norādām, ka komersantiem, kas pieteiksies saskaņā ar Regulas Nr. 651/2014 prasībām, izmaksas ir attiecināmas tikai pēc projekta iesnieguma iesniegšanas, ja finansējuma saņēmējs ir sīkais (mikro), mazais vai vidējais komersants, vai pēc projekta līguma noslēgšanas, ja finansējuma saņēmējs ir lielais komersants. |
| 3. | Vai ir pieļaujams, ka iepirkums par elektromobīļu iegādi ir veikts pirms MK noteikumu Nr. 701 pieņemšanas, projektu iesniegšanas termiņa (08.01.2025.) vai atbalsta līguma noslēgšanas? | MK noteikumu Nr. 701 18. punktā ir noteikta izmaksu attiecināmības periods, kas ir atkarīgs no finansējuma saņēmēja kategorijas. **Ir pieļaujams, ka ir veikts iepirkums pirms MK noteikumu Nr. 701 spēkā stāšanās, ja nav radušās izmaksas un juridiski saistoša apņemšanās pasūtīt aprīkojumu, vai citas saistības, kas padara ieguldījumu neatgriezenisku**. |
| 4. | Vai viena projekta ietvaros atbalstu, kas saņemts MK noteikumu Nr. 701 ietvaros, var apvienot ar atbalstu, kas saņemts saskaņā ar MK noteikumiem Nr. 726 "Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.5.i. investīcijas "Elektroenerģijas pārvades un sadales tīklu modernizācija" īstenošanas noteikumi"; proti, šīs programmas ietvaros tiek saņemts atbalsts elektromobīļu uzlādes punktu izbūvei, savukārt MK noteikumu Nr. 726 ietvaros tiek saņemts atbalsts tīkla pieslēguma izbūvei? | **Pirmšķietami ir saskatāma atbalsta programmu pārklāšanās** un attiecīgi tādas izmaksas nebūtu attiecināmas saskaņā ar MK noteikumu Nr. 701 21.1. apakšpunktu. |
| 5. | Vai MK noteikumu Nr. 701 16.punktā konkursa ietvaros projekta iesniedzējam noteiktā maksimāli pieejamā finansējuma summa ir attiecināta uz atsevišķu komersantu vai saistīto personu grupu? | Saskaņā ar MK noteikumiem Nr. 701, projekta iesniedzējam noteiktā maksimāli pieejamā finansējuma summa **ir attiecināta uz atsevišķu komersantu**. Vienlaikus komersantam ir jāņem vērā *de minimis* atbalsta uzskaites un piešķiršanas kārtība nosakot pieejams *de minimis* limitu. |
| 6. | Vai programmas ietvaros tiek atbalstīta hibrīdautomašīnu iegāde? | Hibrīdauto iegādes izmaksas **nav attiecināmas**. |
| 7. | Kādas ir prasības publiski pieejamai elektromobiļu uzlādes infrastruktūrai, kādi apliecinājumi būs jāsniedz to izpildei? | **Prasības elektromobiļu uzlādes infrastruktūrai ir noteiktas MK noteikumu Nr. 701 VI. sadaļā**. Finansējuma saņēmējs reizi gadā iesniegs monitoringa pārskatu ar elektromobiļu uzlādes infrastruktūras darbības rezultātiem un apliecinājumu par MK noteikumu Nr. 701 nosacījumu izpildi. |
| 8. | Vai norakstāmo transportlīdzekļu skaitam ir jābūt vienādam ar projekta ietvaros iegādāto elektromobīļu skaitu? | MK noteikumi Nr. 701 **neuzliek pienākumu norakstīt ar fosilo degvielu darbināmās automašīnas**. Lai kvalitātes vērtēšanā saņemtu papildus punktus, tad norakstāmo automašīnu skaits nevar pārsniegt iegādājamo elektromobiļu skaitu. |
| 9. | Vai norakstītajiem transportlīdzekļiem ir jāatbilst projekta ietvaros iegādāto elektromobīļa transportlīdzekļa kategorijai vai līdzvērtīgai klasei? | MK noteikumi Nr. 701 nosaka, ka papildus kvalitātes punktus var saņemt, ja noraksta, saskaņā ar Nolietotu transportlīdzekļu apsaimniekošanas likuma 6. panta prasībām, projekta iesniedzēja īpašumā esošos M1, N1, M2 vai N2 kategorijas transportlīdzekļus, kuri aprīkoti ar iekšdedzes dzinēju, kas darbināms ar fosilo degvielu, nododot apstrādes uzņēmumam, ievērojot, lai to skaits nepārsniedz konkursa ietvaros iegādāto elektromobiļu skaitu. **Nav noteikta saistība** norakstāmiem transportlīdzekļiem ar projekta ietvaros iegādājamo elektromobiļa transportlīdzekļa kategoriju.  |
| 10. | Vai MK noteikumu Nr. 701 apakšpunktā 96.4. paredzētais "projekta konts" nosaka, ka ir nepieciešams izveidot atsevišķu norēķinu kontu projekta maksājumu veikšanai, vai tomēr ir pietiekami ar esošu kontu, kurā projekta maksājumi ir uzskaitīti subkontos/dimensijās? | Finansējuma saņēmējam būs jānodrošina norēķina konta pārskata iesniegšana, kur būtu redzami veiktie maksājumi projekta ietvaros. **Ieteicams** ir atsevišķs projekta norēķinu konts, taču tiks izskatīti arī pamatojošie dokumenti, ja būs izmantots jau esošais finansējuma saņēmēja konts. |
| 11. | Kas ir "*ex ante* sabiedriskās apspriešanas dokuments", kas ir nepieciešams publiski pieejamai elektromobīļu uzlādes infrastruktūrai? | *Ex ante* ir latīņu valodas frāze, kas nozīmē “pirms notikuma”. *Ex ante* sabiedriskās apspriešanas dokuments ir attiecināms uz komersantiem, kas piesakās uz atbalstu saskaņā ar regulu Nr. 651/2014 un plāno uzstādīt publiski pieejamus uzlādes punktus (skatīt 36.a pantu:<https://eur-lex.europa.eu/legal-content/LV/TXT/?uri=CELEX%3A02014R0651-20230701#M6-127>). Ne regula ne citi normatīvie akti neizvirza konkrētas prasības sabiedriskās apspriešanas dokumentiem, bet par pamatu var izmantot [Ministru kabineta noteikumos Nr. 639](https://likumi.lv/ta/id/355632) noteiktos principus. |
| 12. | Vai elektromobiļu uzlādes infrastruktūras aktivitātes ietvaros ir atbalstāmas DC mobilās uzlādes (movable charger) stacijas izveides izmaksas? | Saskaņā ar MK noteikumi Nr. 701 17.2. apakšpunktu, atbalstāma ir elektromobiļu uzlādes infrastruktūras izveide ar uzlādes punkta izejas jaudu, kas atbilst konkursa ietvaros iegādātā M1, N1, M2 vai N2 elektromobiļa darbības nodrošināšanai. **Elektromobiļu uzlādes punktiem jāatbilst normatīvajiem aktiem, kas nosaka prasības elektrotransportlīdzekļu uzlādes iekārtām** ([Ministru kabineta noteikumi Nr. 78](https://likumi.lv/ta/id/297090)). Pirmšķietami DC mobilās uzlādes (movable charger) stacijas neatbilst MK noteikumu Nr. 701 nosacījumiem. |
| 13. | Vai uzņēmums, kas īpašumu nomā, var projekta ietvaros veikt ieguldījumus infrastruktūrā? Ja var, kādi ir papildus nosacījumi (piem., nomas līguma ieraksts zemesgrāmatā; minimālais nomas termiņš, u.c.)? | Saskaņā ar MK noteikumi Nr. 701 92. punktu jautājumā minētajā gadījumā **zemesgrāmatā ir jābūt reģistrētam ilgtermiņa nomas līgumam**, kas paredz arī apbūves tiesības. |
| 14. | Mēs gribētu uzstādīt 10 publiski nepieejamus uzlādes punktus ar jaudu virs 22-150kW. Prezentācijā minēts, ka finansējums vienam šādam uzlādes punktam ir līdz 4000 EUR, bet maksimālā atbalsta intensitāte - 85% no visām uzlādes infrastruktūras attiecināmajām izmaksām. Vai pareizi saprotu, ka, maksimālā atbalsta summa uz kādu mēs varētu pretendēt šādā scenārijā ir 40 000 EUR vai 85% no attiecināmajām izmaksām? | Jautājumā minētajā gadījumā maksimālā atbalsta summa pašvaldībām, tiešās pārvaldes iestādēm un komersantiem, kas piesakās saskaņā ar regulu Nr. 2023/2831 **nepārsniedz 85% no elektromobiļu uzlādes infrastruktūras attiecināmajām izmaksām, bet ne vairāk kā 40 000 *euro***. Norādām, ka lai saņemtu atbalstu par 10 publiski nepieejamu uzlādes punktu uzstādīšanu, ir jāiegādājas konkursa ietvaros vismaz 10 elektromobiļi ar attiecīgiem parametriem, kas pamatotu nepieciešamību pēc 10 publiski nepieejamu uzlādes punktu uzstādīšanas nepieciešamības. |
| 15. | Vai attiecināmajās izmaksās ir iekļautas būvniecības izmaksas (darbs un materiāli)? | Būvniecības izmaksas (darbs un materiāli) **ir attiecināmas izmaksas MK noteikumos Nr. 701 17.2. un 17.3. apakšpunktos minētājās aktivitātēs**. Vēršam uzmanību, ka teritorijas labiekārtošanas un apzaļumošanas izmaksas nav attiecināmas izmaksas. |
| 16. | Vai attiecināmajās izmaksās varētu iekļaut izmaksas, kas saistītas ar elektrības jaudas palielināšanu tīklā (darbs, materiāli, dokumenti)? | Izmaksas, kas saistītas ar elektrības jaudas palielināšanu tīklā, **nav attiecināmās izmaksas** saskaņā ar MK noteikumiem Nr. 701. |
| 17. | Mēs plānojam iesniegt pieteikumu atbalstam elektromobiļu iegādei un uzlādes infrastruktūras ieviešanai. Šobrīd vēl visas tehniskās nianses par iespēju ieviest uzlādes infrastruktūru mums nav. Attiecīgi, ja pēc projekta iesniegšanas mēs saprotam, ka tehniski izveidot jaunas uzlādes stacijas mūsu īpašumā nav iespējams, vai pieteikumu var mainīt, lai pretendētu uz atbalstu tikai elektromobiļu iegādei? | Projekta iesniedzējam **ir tiesības mainīt projekta iesniegumu** un izslēgt aktivitātes no projekta iesnieguma **vērtēšanas laikā**. Precizējumi un izmaiņas, kas tiks iesniegti pēc projekta iesnieguma izskatīšanas vērtēšanas komisijas sēdē, netiks ņemti vērā. |
| 18. | Pašvaldības SIA kapitāldaļu turētājs ir pašvaldība un vēlas pieteikties atbalstam pēc *de minimis* regulas nosacījumiem. Lūdzam sniegt skaidrojumu, vai pieejamā *de minimis* atbalsta aprēķinā ir jāņem vērā saistītie uzņēmumi, kas veidojas caur pašvaldību? | Saskaņā ar MK noteikumu Nr. 701 92. punktu, komersantiem atbalstu aktivitāšu īstenošanai sniedz saskaņā ar Regulu Nr. 2023/2831, ja komersantam ir pieejams *de minimis* limits vismaz granta ekvivalenta apmērā. Lai noteiktu *de minimis* limitu ir jāvadās saskaņā ar Regulā Nr. 2023/2831 noteikto kārtību. **Jautājumā minētajā gadījumā pieejamā *de minimis* limita aprēķinā ir jāņem vērā tikai pašvaldības un pašvaldības SIA iepriekš saņemtais *de minimis* atbalsts, bet nav jāņem vērā citi pašvaldības saistītie uzņēmumi, kuros ir vienots īpašnieks-pašvaldība (minētā kārtība nav piemērojama, ja komersanta kapitāla daļu vairākuma īpašnieks nav pašvaldība vai valsts).**Saskaņā ar Regulas Nr. 2023/2831 2. panta 2. punktu “viens vienots uzņēmums” nozīmē visus uzņēmumus, kuru starpā pastāv vismaz vienas no šādām attiecībām:a) vienam uzņēmumam ir kapitāla daļu īpašnieku vai dalībnieku balsstiesību vairākums citā uzņēmumā;b) vienam uzņēmumam ir tiesības iecelt vai atlaist cita uzņēmuma pārvaldes, vadības vai uzraudzības struktūras locekļu vairākumu;c) vienam uzņēmumam ir tiesības īstenot dominējošu ietekmi pār citu uzņēmumu saskaņā ar līgumu, kas noslēgts ar šo uzņēmumu, vai saskaņā ar tā dibināšanas līguma klauzulu vai statūtiem;d) viens uzņēmums, kas ir cita uzņēmuma kapitāla daļu īpašnieks vai dalībnieks, vienpersoniski kontrolē kapitāla daļu īpašnieku vai dalībnieku vairākuma balsstiesības minētajā uzņēmumā saskaņā ar vienošanos, kas panākta ar pārējiem minētā uzņēmuma kapitāla daļu īpašniekiem vai dalībniekiem.Uzņēmumi, kuriem kādas no a)–d) apakšpunktā minētajām attiecībām pastāv ar viena vai vairāku citu uzņēmumu starpniecību, arī ir uzskatāmi par vienu vienotu uzņēmumu.Regulas Nr. 2023/2831 3. panta 2. punktā noteikts, ka *De minimis* atbalsta kopsumma, ko viena dalībvalsts piešķīrusi vienam vienotam uzņēmumam, nevienā trīs gadu periodā **nepārsniedz 300 000 *euro***. |
| 19. | MK noteikumu 89. punktā minēts, ka “*Finansējuma saņēmējs nepieciešamos iepirkumus projekta ietvaros veic saskaņā ar iepirkumus reglamentējošajiem normatīvajiem aktiem, īstenojot atklātu, pārredzamu, nediskriminējošu un konkurenci nodrošinošu konkursa procedūru*”. Vai ir kādi normatīvie akti, kas paredz iepirkumu procedūru un prasības privātam uzņēmumam? Vai arī galvenā prasība, ka iepirkums ir atklāts? Un vai var tikt izmantota iepirkumu platforma Mercell? Un vai teorētiski vispār ir nepieciešams veikt iepirkumu, ja iegādi veic privāts uzņēmums? | Komersantiem **ir jāievēro Ministru kabineta noteikumos Nr. 104** “[Noteikumi par iepirkuma procedūru un tās piemērošanas kārtību pasūtītāja finansētiem projektiem](https://likumi.lv/ta/id/289082)” **noteiktās prasības**, tai skaitā IV. nodaļā minētie nosacījumi, kas paredz publicēšanu Iepirkumu uzraudzības biroja tīmekļvietnē. Vēršam uzmanību, ka MK noteikumi Nr. 701 18. punktā ir noteikts izmaksu attiecināmības periods, kas ir atkarīgs no finansējuma saņēmēja kategorijas. Iepirkumu izsludināšana pirms izmaksu attiecināmības perioda nav pieļaujama, izņemot, ja iepirkuma dokumentācijā ir atruna, ka pasūtītājam ir tiesības jebkurā brīdī pārtraukt iepirkumu un neslēgt līgumu.Sagatavojot Projekta iesniegumu, ja nav veikts iepirkums, tad jānorāda vispārīgi tehniskie parametri vai piezīme “*vai līdzvērtīgs*”. **Nav pieļaujama mākslīga konkurences ierobežošana, sagatavojot iepirkuma dokumentāciju tikai vienam pretendentam.** |